Z A P I S N I K 

sa 10. sjednice Općinskog vijeća Općine Peteranec održane 13. srpnja 2026. godine u prostorijama Općinske vijećnice u Peterancu, Matije Gupca 13 s početkom u 18,05 sati.

Sjednica je sazvana sazivom:  KLASA: 024-02/26-01/04
   		                        URBROJ: 2137-12-02-26-1
                                              Peteranec, 10. srpnja 2026. 

PRISUTNI:

1. Ivana Dombaj Čižmak,  predsjednica Općinskog vijeća,
2. Vedran Dudaš,  potpredsjednik Općinskog vijeća,
3. Martina Baronić, članica Općinskog vijeća,
4. Josip Gazdek, član Općinskog vijeća,
5. Mario Gaži, član Općinskog vijeća,
6. Nikola Jambrek, član Općinskog vijeća,
7. Leo Kolman, član Općinskog vijeća

NISU PRISUTNI:
1. Nataša Dolenec, članica Općinskog vijeća, (ispričala se)
2. Dominik Gombar, član Općinskog vijeća.

OSTALI PRISUTNI:

1. Ivan Derdić, općinski načelnik Općine Peteranec.

ZAPISNIČARKA:
Mirjana Balog

	Ivana Dombaj Čižmak, Predsjednica Općinskog vijeća Općine Peteranec (u daljnjem tekstu: Predsjednica) pozdravlja prisutne, naglašava da se radi transparentnosti sjednica Općinskog vijeća Općine Peteranec snima te će se snimka objaviti na web stranici Općine Peteranec. 
	
Predsjednica čita dnevni red kako slijedi:

   D N E V N I   R E D:

1. Prihvaćanje Zapisnika sa 9. sjednice Općinskog vijeća Općine Peteranec održane 15. lipnja 2026. godine;
1. Donošenje Odluke o izmjeni Odluke o raspodjeli rezultata poslovanja Općine Peteranec za 2025. godinu;
1. Donošenje I. izmjena i dopuna Proračuna Općine Peteranec za 2026. godinu i projekcije za 2027. i 2028. godinu;
1. Donošenje Programa o izmjeni Programa građenja komunalne infrastrukture na području Općine Peteranec za 2026. godinu;
1. Donošenje Programa i izmjeni Programa održavanja komunalne infrastrukture na području Općine Peteranec u 2026. godini;
1. Donošenje Plana o izmjeni Plana javnih potreba u socijalnoj skrbi na području Općine Peteranec u 2026. godini;
1. Donošenje Programa o izmjeni Programa javnih potreba u području unapređenja kvalitete života stanovnika Općine Peteranec za 2026. godinu;
1. Donošenje Program o izmjeni Programa javnih potreba u djelatnosti predškolskog i školskog odgoja i obrazovanja na području Općine Peteranec za 2026. godinu;
1. Donošenje Odluke o suglasnosti za pokretanje postupka dodjele koncesije za dimnjačarske poslove na području Općine Peteranec;
1. Donošenje Pravilnika o provedbi postupka Jednostavne nabave u Općini Peteranec;
1. Donošenje Odluke ostvarivanju prava na (su)financiranje troškova kupnje knjiga, zbirki zadataka i radnih bilježnica za učenike osnovne škole s prebivalištem na području Općine Peteranec u školskoj godini 2026./2027.
1. Razmatranje Zamolbe Udruge za terapijsko jahanje Osmijeh za sufinanciranje članarina u Udruzi Osmijeh za članove s područja Općine Peteranec u 2026. godini i donošenje Zaključka po istom;
1. Razno.
Budući da nema dopuna niti izmjena dnevnog reda, Predsjednica daje predloženi dnevni red na glasovanje. Konstatira da je glasovano sa 7 glasova ZA, 0 glasova PROTIV i 0 glasova SUZDRŽANIH te je dnevni red jednoglasno prihvaćen.
Točka 1.
Prijedlog zapisnika sa prošle sjednice Općinskog vijeća Općine Peteranec dostavljen je u prilogu materijala za sjednicu. Budući da nema pitanja niti primjedbi po navedenom zapisniku predsjednica predlaže da se zapisnik usvoji. Konstatira da je glasovano sa 7 glasova ZA, 0 glasova PROTIV i 0 glasova SUZDRŽANIH te je zapisnik sa 9. sjednice Općinskog vijeća Općine Peteranec jednoglasno usvojen.
Točka 2.
Prijedlog Odluke o izmjeni Odluke o raspodjeli rezultata poslovanja za 2025. godinu dostavljen je općinskim vijećnicima u privitku poziva na sjednicu. Budući da nema pitanja po ovoj točki dnevnog reda Predsjednica daje prijedlog o prihvaćanju Odluke na glasovanje. Konstatira da je glasovano sa 7 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo
ODLUKU
o izmjeni Odluke o raspodjeli rezultata poslovanja
Općine Peteranec za 2025. godinu
(Odluka se prilaže zapisniku i čini njegov sastavni dio)

Točka 3.
Prijedlog I. izmjena i dopuna Proračuna Općine Peteranec za 2026. godinu i projekcije za 2027. i 2028. godinu dostavljen je članovima Općinskog vijeća u privitku poziva na sjednicu. Pojašnjenje daje općinski načelnik, stavku po stavku. Također napominje da su sljedeće točke dnevnog reda (programi) vezani uz same izmjene i dopune Proračuna. Budući da nema pitanja po ovoj točki dnevnog reda Predsjednica daje prijedlog o prihvaćanju I. izmjena i dopuna Proračuna Općine Peteranec za 2026. na glasovanje. Konstatira da je glasovano sa 7 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo
I. IZMJENE I DOPUNE PRORAČUNA OPĆINE PETERANEC
ZA 2026. GODINU I PROJEKCIJE ZA 2027. I 2028. GODINU
(I.Izmjene i dopune Proračuna Općine Peteranec za 2026. godinu i projekcije za 2027. i 2028. godinu prilažu se zapisniku i čine njegov sastavni dio)

Točka 4.
Prijedlog Programa o izmjeni Programa građenja komunalne infrastrukture na području Općine Peteranec za 2026. godinu dostavljen je članovima Općinskog vijeća u privitku poziva na sjednicu. Budući da nema pitanja niti primjedbi po ovoj točki dnevnog reda Predsjednica daje prijedlog o prihvaćanju Programa na glasovanje. Konstatira da je glasovano sa 7 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo

P R O G R A M
o izmjeni Programa građenja komunalne infrastrukture
na području Općine Peteranec za 2026. godinu
(Program se prilaže zapisniku i čini njegov sastavni dio)

Točka 5.

Prijedlog Programa o izmjeni Programa održavanja komunalne infrastrukture na području Općine Peteranec za 2026. godinu dostavljen je članovima Općinskog vijeća u privitku poziva na sjednicu. Budući da nema pitanja niti primjedbi po ovoj točki dnevnog reda Predsjednica daje prijedlog o prihvaćanju Programa na glasovanje. Konstatira da je glasovano sa 7 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo
P  R  O  G  R  A  M
o izmjeni Programa održavanja komunalne infrastrukture
na području Općine Peteranec u 2026. godini
(Program se prilaže zapisniku i čini njegov sastavni dio)

Točka 6.
Prijedlog Plana o izmjeni Plana javnih potreba u socijalnoj skrbi na području Općine Peteranec u 2026. godini dostavljen je članovima Općinskog vijeća u privitku poziva na sjednicu. Budući da nema pitanja niti primjedbi po ovoj točki dnevnog reda Predsjednica daje prijedlog o prihvaćanju Programa na glasovanje. Konstatira da je glasovano sa 7 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo
P L A N
o izmjeni Plana javnih potreba u socijalnoj skrbi na području
Općine Peteranec u 2026. godini
(Plan se prilaže zapisniku i čini njegov sastavni dio)

Točka 7.

Prijedlog Programa o izmjeni Programa javnih potreba u području unapređenja kvalitete života stanovnika Općine Peteranec za 2026. godinu dostavljen je članovima Općinskog vijeća u privitku poziva na sjednicu. Budući da nema pitanja niti primjedbi po ovoj točki dnevnog reda Predsjednica daje prijedlog o prihvaćanju Programa na glasovanje. Konstatira da je glasovano sa 7 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo
P R O G R A M
o izmjeni Programa javnih potreba u području unapređenja kvalitete života stanovnika Općine Peteranec za 2026. godinu
(Program se prilaže zapisniku i čini njegov sastavni dio)

Točka 8.

Prijedlog Programa o izmjeni Programa javnih potreba u djelatnosti predškolskog i školskog odgoja i obrazovanja na području Općine Peteranec za 2026. godinu dostavljen je članovima Općinskog vijeća u privitku poziva na sjednicu. Budući da nema pitanja niti primjedbi po ovoj točki dnevnog reda Predsjednica daje prijedlog o prihvaćanju Programa na glasovanje. Konstatira da je glasovano sa 7 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo
P R O G R A M 
o izmjenama Programa javnih potreba u djelatnosti  predškolskog i školskog odgoja i obrazovanja na području Općine Peteranec za 2026. godinu
(Program se prilaže zapisniku i čini njegov sastavni dio)



Točka 9.

	Prijedlog Odluke o suglasnosti za pokretanje i provedbu postupka dodjele koncesije 
za dimnjačarske poslove na području Općine Peteranec dostavljen je članovima Općinskog vijeća u privitku poziva na sjednicu. Predsjednica pojašnjava da se donošenjem ove Odluke daje suglasnost za pokretanje i provedbu postupka dodjele koncesije za obavljanje dimnjačarskih poslova na području Općine Peteranec. Koncesija se dodjeljuje na period od 4 (četiri) godine. Postupak davanja koncesije započinje objavom obavijesti i dokumentacije za provedbu postupka dodjele koncesije u Elektroničkom oglasniku javne nabave Republike hrvatske, a završava izvršnošću Odluke o davanju koncesije ili donošenjem Odluke o poništenju postupka davanja koncesije. Navodi članove Povjerenstva koji će provoditi postupak dodjele koncesije te pojašnjava kriterije za dodjelu koncesije koji su također navedeni u predmetnoj Odluci. Predsjednica otvara raspravu. Budući da nema pitanja niti primjedbi po ovoj točki dnevnog reda Predsjednica daje prijedlog o prihvaćanju Programa na glasovanje. Konstatira da je glasovano sa 7 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo

O D L U K U
o suglasnosti za pokretanje i provedbu postupka dodjele koncesije 
za dimnjačarske poslove na području Općine Peteranec
(Odluka se prilaže zapisniku i čini njegov sastavni dio)

Točka 10.

Prijedlog Pravilnika o provedbi postupka Jednostavne nabave u Općini Peteranec dostavljen je članovima Općinskog vijeća u privitku poziva na sjednicu. Budući da nema pitanja niti primjedbi po ovoj točki dnevnog reda Predsjednica daje prijedlog o prihvaćanju Programa na glasovanje. Konstatira da je glasovano sa 7 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo

P R A V I L N I K
o provedbi postupka jednostavne nabave
u Općini Peteranec
(Pravilnik se prilaže zapisniku i čini njegov sastavni dio)

Točka 11.

Prijedlog Odluke dostavljen je članovima Općinskog vijeća u privitku poziva na sjednicu. Predsjednica ukratko obrazlaže prijedlog Odluke potom riječ daje općinskom načelniku. Općinski načelnik smatra da je prijedlog Odluke podložan promjeni te pita članove Općinskog vijeća predlažu li oni veći iznos ili da se rasporedi drugačije po razredima, ovisno o cijeni radnih bilježnica i zbirki zadataka koje se kupuju iz razreda u razred. Također napominje da  je zahtjeve za sufinanciranje za srednjoškolce protekle godine podnijelo samo nekoliko roditelja od čega neki nisu ni imali račun iz razloga kupnje rabljenih knjiga. U raspravu se uključuju svi članovi Općnskog vijeća, sa svojim iskustvima kupnje zbirki zadataka i radnih bilježnicama i cijenama koje ovise o razredu koje dijete polazi jer nije isto kupnja za 1. razred osnovne škole ili npr. 7. razred gdje se znatno povećava opseg gradiva pa samim time i kupnja zbirki i radnih bilježnica. Također se pojavljuje pitanje tzv. „ponavljača“ odnosno djece koja nisu prošla razred, kupuju li oni ponovno zbirke zadataka i radne bilježnice ili mogu koristiti već kupljene jer nema svrhe da im se ponovno financiraju isti materijali. Nakon poduže rasprave i raznih prijedloga cijena, konačan prijedlog koji Predsjednica daje na glasovanje je da se učenicima od 1. do 4. razreda osnovne škole sufinanciraju radni materijali u iznosu od 40,00 eura, učenicima od 5. do 8. razreda osnovne škole u iznosu od 60,00 eura (tu su naravno uključena i djeca polaznici COOR „Podravsko sunce“ u Koprivnici), dok se srednjoškolcima ove godine neće sufinancirati radni materijali kao ni djeci ponavljačima razreda. Predsjednica daje prijedlog o prihvaćanju Programa na glasovanje. Konstatira da je glasovano sa 7 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo 

O D L U K U
o ostvarivanju prava na (su)financiranje troškova kupnje knjiga, zbirki zadataka i radnih bilježnica za učenike osnovne škole s prebivalištem na području Općine Peteranec u školskoj godini 2026./2027.
(Odluka se prilaže zapisniku i čini njegov sastavni dio)

Točka 12.

	Udruga za terapijsko jahanje Osmijeh uputila je Općini Peteranec zamolbu za sufinanciranje terapijskog jahanja za dvoje djece s područja Općine Peteranec u iznosu od 280,00 eura za članarinu do kraja 2026. godine. Po svakom djetetu iznos je dakle 140,00 eura. Budući da Općina Peteranec već godinama sufinancira terapijsko jahanje za djecu s područja Općine Peteranec članovi Općinskog vijeća smatraju da nema potrebe raspravljati hoće li se ova zamolba prihvatiti već Predsjednica daje prijedlog o prihvaćanju zamolbe na glasovanje. Konstatira da je glasovano sa 7 glasova ZA, 0 glasova PROTIV i 0 glasova SUZDRŽANIH  te je Općinsko vijeće Općine Peteranec donijelo 
ZA K L J U Č A K
o Zamolbi za sufinanciranje članarina u Udruzi Osmijeh za djecu s područja Općine Peteranec u 2026. godini
(Zaključak se prilaže zapisniku i čini njegov sastavni dio)

Točka 13.
	Općinski načelnik upoznaje članove Općinskog vijeća Općine Peteranec sa projektima koji su u pripremi, a to su Interpretacijski centar Gruntovčani u Sigecu, gdje bi se prostor tzv. stare veterinarske obnovio i prenamijenio u navedeni centar. Prijave su do 31. kolovoza, projektna dokumentacija je u završnoj fazi izrade, svi elaborati su pripremljeni, ostvarujemo visoke bodove tako da nas vjerojatno u idućoj godini čeka provedba ovog projekta. U pripremi je i II faza pješačko-biciklističke staze do Sigeca, nju prijavljujemo na Ministarstvo turizma i sporta. Svaki projekt prilagođavamo uvjetima raspisanog poziva. Sve ono što je ugovoreno ove i eventualno iduće godine možemo provoditi do 2029. godine stoga nastojimo maksimalno iskoristiti javne pozive i natječaje u ovom programskom razdoblju. Prijavljena je i obnova zgrade Kapetanije. Ostale projekte provodimo sukladno ugovorenim rokovima, komunikacija sa SAFU-om i APPRR-om je korektna, sredstva nam redovno isplaćuju iz svih izvora sufinanciranja i mi podmirujemo redovno svoje obaveze. Mario Gaži postavlja pitanje da li se razmišljalo o tome da se kod izgradnje staze prema Sigecu očisti dio zemljišta kod Drnja (predio Loka) jer ako se taj kanal ne očisti Peteranec će u slučaju oborina plivati. Općinski načelnik odgovara da se razmišljalo o tome i Općina Peteranec je prije dvije godine očistila dio kanala i porušila veća drveća no problem nije toliko u našoj katastarskoj općini koliko u katastarskoj općini Drnje jer u Loki ima dosta smeća koje blokira odvodnju. Hrvatskim vodama je upućen dopis za uređenje kanala što ucrtanih, što neucrtanih, ove godine očistili su kanal potoka Gliboki u Komatnici, a imaju u planu očistiti i ovaj kanal. M. Gaži smatra da bi o tome trebalo razgovarati s načelnikom Općine Drnje da se pronađe rješenje problema jer u konačnici Drnju neće biti ništa već će nastradati Peteranec. Mario Gaži također postavlja pitanje je li se razmišljalo da se kupi kuća u centru naselja Peteranec (kod Crkve) budući da se planira gradnja parka i zelene infrastrukture pa nećemo imati gdje parkirati. Općinski načelnik odgovara da je već ranije kontaktirao sa vlasnikom, gosp. Kestelijem i on je spreman kuću prodati za 50.000,00 eura tako je svakako opcija za rasraviti i razmisliti. Međutim općinski načelnik je razmatrao i mogućnost kupnje kuće u Sigecu (kuća obitelji Mlinarić), no o tome Odluku treba donijeti Općinsko vijeće. Načelnik ističe kako bi bilo dobro imati takve objekte za slučaj potrebe Općine te ako se članovi Općinskog vijeća slažu može se krenuti u izradu tržnih elaborata i pregovore. Načelnik predlčaže da Vijeće donese Zaključak za spomenute dvije nekretnine, odnosno da se ovlasti općinski načelnik da krene u pregovore na što se članovi Općinskog vijeća očituju pozitivno te je donijet

[bookmark: _GoBack]
Z A K L J U Č A K 
kojim se daje ovlast općinskom načelniku za poduzimanje radnji u cilju kupnje nekretnina od strateške važnosti za Općinu Peteranec
(Zaključak se prilaže zapisniku i čini njegov sastavni dio)

Martina Baronić postavlja pitanje je li trenutno zatvoren natječaj za rušenje derutnih kuća. Trenutno da. Martina Baronić pita može li se ubuduće sufinancirati i rušenje gospodarskih zgrada no to trenutno ne nailazi baš na dobar odjek.
Budući da nema više pitanja Predsjednica zahvaljuje članovima Općinskog vijeća i općinskom načelniku na dolasku te završava sjednicu.

Dovršeno u 18,55 sati.



ZAPISNIČAR:							       PREDSJEDNICA:
Mirjana Balog					                          Ivana Dombaj Čižmak


KLASA: 024-02/26-01/04
  URBROJ: 2137-12-02-26-3
  Peteranec, 13. srpnja 2026.


























